paragraph_text: Početkom 2006. se vratio u 1. HNL, potpisavši za Rijeku, gdje je ostao do prosinca iste godine kada ga je otpisao novi trener Milivoj Bračun. Uslijedila je proba u engleskom drugoligašu Leedsu, no nije potpisao ugovor i vratio se kući, gdje ga je u redovima Hajduka silno želio trener kluba Zoran Vulić. Potpisao je ugovor na 3 i pol godine poziravši s desetkom na dresu, no, taj broj nije dobio. Brzo je došao do mjesta prvih jedanaest, a minute je vrijedno sakupljao kod svih drugih trenera iako nije potvrdio da je pojačanje za momčad.